nibzard/narodne-novine-full-text-markdown huggingface dataset:
## Rješenje o produljenju dozvole za obavljanje poslova ovlaštenog posrednika pri trgovini vrijednosnim papirima Damiru Bačaku iz Splita

### NN 3/2000 (10.1.2000.), Rješenje o produljenju dozvole za obavljanje poslova ovlaštenog posrednika pri trgovini vrijednosnim papirima Damiru Bačaku iz Splita

# KOMISIJA ZA VRIJEDNOSNE PAPIRE REPUBLIKE HRVATSKE

Na temelju odredbi članka 12. stavka 1. točka 2.,
te članka 35. stavka 2. i 3. Zakona o izdavanju i prometu
vrijednosnim papirima (»Narodne novine« 107/95 i 142/98,
dalje: Zakon), i odredbi članka 13. Pravilnika o uvjetima
i postupku izdavanja dozvola društvu za poslovanje vrijednosnim
papirima i ovlaštenom posredniku za obavljanje poslova trgovine
vrijednosnim papirima (»Narodne novine« 56/97, dalje:
Pravilnik), Komisija za vrijednosne papire Republike Hrvatske
(dalje: Komisija), na zahtjev Damira Bačaka iz Splita,
Papandopulova 9, podnesen dana 15. prosinca 1999. godine, za
produljenje dozvole za obavljanje poslova ovlaštenog posrednika
pri trgovini vrijednosnim papirima, na sjednici održanoj
dana 21. prosinca 1999. godine, donijela je sljedeće

## RJEŠENJE

1. Damiru Bačaku iz Splita, Papandopulova 9, JMBG: 2402955380019,
produljuje se dozvola za obavljanje poslova ovlaštenog posrednika
pri trgovini vrijednosnim papirima.

2. Dozvola se produljuje na rok od 1 (jedne) godine, do zaključno
21. prosinca 2000. godine.

3. Ovo rješenje upisuje se u Registar izdanih dozvola za
obavljanje poslova ovlaštenog posrednika pri trgovini vrijednosnim
papirima s danom upisa 21. prosinca 1999. godine pod rednim brojem
87 (osamdeset sedam).

4. Ovo rješenje objavit će se u »Narodnim novinama«.

Klasa: UP/I-450-08/99-01/124
Urbroj: 567-03/99-02
Zagreb, 21. prosinca 1999.

Predsjednik Komisije
**Ivica Smiljan,** v. r.

Rješenje, NN 3/2000-24
## Rješenje o produljenju dozvole za obavljanje poslova ovlaštenog posrednika pri trgovini vrijednosnim papirima Zvonku Petroviću iz Splita

### NN 3/2000 (10.1.2000.), Rješenje o produljenju dozvole za obavljanje poslova ovlaštenog posrednika pri trgovini vrijednosnim papirima Zvonku Petroviću iz Splita

# KOMISIJA ZA VRIJEDNOSNE PAPIRE REPUBLIKE HRVATSKE

Na temelju odredbi članka 12. stavka 1. točka 2.,
te članka 35. stavka 2. i 3. Zakona o izdavanju i prometu
vrijednosnim papirima (»Narodne novine« 107/95 i 142/98,
dalje: Zakon), i odredbi članka 14. Pravilnika o uvjetima
i postupku izdavanja dozvola društvu za poslovanje vrijednosnim
papirima i ovlaštenom posredniku za obavljanje poslova trgovine
vrijednosnim papirima (»Narodne novine« 56/97, dalje:
Pravilnik), Komisija za vrijednosne papire Republike Hrvatske
(dalje: Komisija), na zahtjev Zvonka Petrovića iz Splita,
Domovinskog rata 45, podnesen dana 15. prosinca 1999. godine,
za produljenje dozvole za obavljanje poslova ovlaštenog posrednika
pri trgovini vrijednosnim papirima, na sjednici održanoj
dana 21. prosinca 1999. godine, donijela je sljedeće

## RJEŠENJE

1. Zvonku Petroviću iz Splita, Domovinskog rata 45, JMBG:
1402954380038, produljuje se dozvola za obavljanje poslova ovlaštenog
posrednika pri trgovini vrijednosnim papirima.

2. Dozvola se produljuje na rok od 1 (jedne) godine, do zaključno
21. prosinca 2000. godine.

3. Ovo rješenje upisuje se u Registar izdanih dozvola za
obavljanje poslova ovlaštenog posrednika pri trgovini vrijednosnim
papirima s danom upisa 21. prosinca1999. godine pod rednim brojem
86 (osamdeset šest).

4. Ovo rješenje objavit će se u »Narodnim novinama«.

Klasa: UP/I-450-08/99-01/125
Urbroj: 567-03/99-02
Zagreb, 21. prosinca 1999.

Predsjednik Komisije
**Ivica Smiljan,** v. r.

Rješenje, NN 3/2000-25
## Rješenje o produljenju dozvole za obavljanje poslova ovlaštenog posrednika pri trgovini vrijednosnim papirima Stjepku Vojkoviću iz Splita

### NN 3/2000 (10.1.2000.), Rješenje o produljenju dozvole za obavljanje poslova ovlaštenog posrednika pri trgovini vrijednosnim papirima Stjepku Vojkoviću iz Splita

# KOMISIJA ZA VRIJEDNOSNE PAPIRE REPUBLIKE HRVATSKE

Na temelju odredbi članka 12. stavka 1. točka 2.,
te članka 35. stavka 2. i 3. Zakona o izdavanju i prometu
vrijednosnim papirima (»Narodne novine« 107/95 i 142/98,
dalje: Zakon), i odredbi članka 14. Pravilnika o uvjetima
i postupku izdavanja dozvola društvu za poslovanje vrijednosnim
papirima i ovlaštenom posredniku za obavljanje poslova trgovine
vrijednosnim papirima (»Narodne novine« 56/97, dalje:
Pravilnik), Komisija za vrijednosne papire Republike Hrvatske
(dalje: Komisija), na zahtjev Stjepka Vojkovića iz Splita,
Hrvatske mornarice 11, podnesen dana 15. prosinca 1999. godine,
za produljenje dozvole za obavljanje poslova ovlaštenog posrednika
pri trgovini vrijednosnim papirima, na sjednici održanoj
dana 21. prosinca 1999. godine, donijela je sljedeće

## RJEŠENJE

1. Stjepku Vojkoviću iz Splita, Hrvatske mornarice 11, JMBG:
1310953380024, produljuje se dozvola za obavljanje poslova ovlaštenog
posrednika pri trgovini vrijednosnim papirima.

2. Dozvola se produljuje na rok od 1 (jedne) godine, do zaključno
21. prosinca 2000. godine.

3. Ovo rješenje upisuje se u Registar izdanih dozvola za
obavljanje poslova ovlaštenog posrednika pri trgovini vrijednosnim
papirima s danom upisa 21. prosinca 1999. godine pod rednim brojem
85 (osamdeset pet).

4. Ovo rješenje objavit će se u »Narodnim novinama«.

Klasa: UP/I-450-08/99-01/126
Urbroj: 567-03/99-02
Zagreb, 21. prosinca 1999.

Predsjednik Komisije
**Ivica Smiljan,** v. r.

Rješenje, NN 3/2000-26
## Rješenje o odobrenju prospekta o izdavanju dionica privatnim izdanjem trgovačkom društvu BRODSKO POSAVSKA BANKA d.d. Slavonski Brod

### NN 3/2000 (10.1.2000.), Rješenje o odobrenju prospekta o izdavanju dionica privatnim izdanjem trgovačkom društvu BRODSKO POSAVSKA BANKA d.d. Slavonski Brod

# KOMISIJA ZA VRIJEDNOSNE PAPIRE REPUBLIKE HRVATSKE

Sukladno odredbama članka 12. stavka 1. točke 2.,
članka 19. stavka 2. i članka 20. stavka 1. Zakona
o izdavanju i prometu vrijednosnim papirima (»Narodne novine«,
broj 107/95 i 142/98), Komisija za vrijednosne papire Republike
Hrvatske, temeljem zahtjeva trgovačkog društva BRODSKO-POSAVSKA
BANKA d.d. Slavonski Brod, Trg pobjede 29, za odobrenje prospekta
o izdavanju dionica privatnim izdanjem, na redovnoj sjednici održanoj
dana 21. prosinca 1999. godine, donijela je sljedeće

## RJEŠENJE

**O ODOBRENJU PROSPEKTA O IZDAVANJU DIONICA PRIVATNIM
IZDANJEM**

1. Trgovačkom društvu BRODSKO POSAVSKA BANKA d.d.
Slavonski Brod, Trg pobjede 29, odobrava se prospekt o izdavanju
1.176 redovnih dionica na ime, III emisije, privatnim izdanjem,
ukupne vrijednosti 4.351.200,00 kuna, nominalne vrijednosti 3.700,00
kuna po dionici.

2. Ovo rješenje objavit će se u »Narodnim novinama«

Klasa: UP/I-450-08/99-01/118
Urbroj: 567-01/99-3
Zagreb, 21. prosinca 1999.

Predsjednik Komisije
**Ivica Smiljan,** v. r.

Rješenje, NN 3/2000-27
## Rješenje o odobrenju prospekta o izdavanju komercijalnih zapisa PLAVE LAGUNE d.d. Poreč

### NN 3/2000 (10.1.2000.), Rješenje o odobrenju prospekta o izdavanju komercijalnih zapisa PLAVE LAGUNE d.d. Poreč

# KOMISIJA ZA VRIJEDNOSNE PAPIRE REPUBLIKE HRVATSKE

Sukladno odredbama članka 12. stavak 1. točka 2.
i članka 20. stavak 1. i 2. Zakona o izdavanju i prometu
vrijednosnim papirima (»Narodne novine«, broj 107/95,
izmjene i dopune broj 148/98), Komisija za vrijednosne papire
Republike Hrvatske (u daljnjem tekstu: Komisija), temeljem zahtjeva
trgovačkog društva PLAVA LAGUNA d.d. Poreč,
Rade Končara 12, za odobrenje prospekta o izdavanju komercijalnih
zapisa društva, na redovnoj sjednici održanoj dana 21.
prosinca 1999. godine donijela je sljedeće

## RJEŠENJE

### O ODOBRENJU PROSPEKTA O IZDAVANJU KOMERCIJALNIH ZAPISA PLAVE LAGUNE d.d. POREČ

1. Trgovačkom društvu PLAVA LAGUNA d.d. Poreč,
Rade Končara 12, odobrava se prospekt o izdavanju do 5.100
komada komercijalnih zapisa, svaki nominalne vrijednosti 1.000,00
EURA, ukupne vrijednosti do 5.100.000,00 EURA.

2. Ovo rješenje objavit će se u »Narodnim novinama«.

Klasa: UP/I-450-08/98-01/123
Urbroj: 567-01/99-2
Zagreb, 21. prosinca 1999.

Predsjednik Komisije
**Ivica Smiljan,** v. r.

Rješenje, NN 3/2000-28
## Izmjena Pravilnika o javnoj informacijskoj knjižnici Komisije

### NN 3/2000 (10.1.2000.), Izmjena Pravilnika o javnoj informacijskoj knjižnici Komisije

# KOMISIJA ZA VRIJEDNOSNE PAPIRE REPUBLIKE HRVATSKE

Temeljem članka 12. stavak 1. točka 1. i članka
73. stavak 3. Zakona o izdavanju i prometu vrijednosnim papirima
(»Narodne novine« 107/95 i 142/98), Komisija za vrijednosne
papire Republike Hrvatske (u daljnjem tekstu: Komisija) donosi

## IZMJENU

### PRAVILNIKA O JAVNOJ INFORMACIJSKOJ KNJIŽ;NICI KOMISIJE

Članak 1.

U Pravilniku o javnoj informacijskoj knjižnici (»Narodne
novine« br. 83/99 - u daljnjem tekstu: Pravilnik) u članku
6. stavak 3. riječi »a uplaćuju se u korist
proračuna Republike Hrvatske« brišu se.

Članak 2.

Izmjena Pravilnika stupa na snagu osmog dana od dana objave u
»Narodnim novinama«.

Klasa: 011-01/99-01/13
Urbroj: 567-99-2
Zagreb, 21. prosinca 1999.

Predsjednik
Komisije za vrijednosne papire
Republike Hrvatske
**Ivica Smiljan,** v. r.

Izmjene i dopune, NN 3/2000-29
## Rješenje o odobrenju prospekta za uvrštenje Globalne obveznice Republike Hrvatske za naknadu imovine oduzete za vrijeme jugoslavenske komunističke vladavine i svih njezinih dijelova u službenu"

### NN 3/2000 (10.1.2000.), Rješenje o odobrenju prospekta za uvrštenje Globalne obveznice Republike Hrvatske za naknadu imovine oduzete za vrijeme jugoslavenske komunističke vladavine i svih njezinih dijelova u službenu"

# KOMISIJA ZA VRIJEDNOSNE PAPIRE REPUBLIKE HRVATSKE

Temeljem odredbi članka 12. stavka 1. točke 2. i
članka 58. stavak 3. Zakona o izdavanju i prometu vrijednosnim
papirima (»Narodne novine« broj 107/95 i 142/98, dalje:
Zakon), Komisija za vrijednosne papire Republike Hrvatske (dalje:
Komisija), temeljem zahtjeva Fonda za naknadu oduzete imovine,
Zagreb, I. Lucića 6, zastupanog po odvjetničkom društvu
Bogdanović i Dolički, Zagreb, A. Humboldta 4b, za
odobrenje prospekta za uvrštenje Globalne obveznice Republike
Hrvatske za naknadu imovine oduzete za vrijeme jugoslavenske komunističke
vladavine i svih njezinih dijelova u službenu kotaciju Zagrebačke
burze d.d., izdaje

## RJEŠENJE

### O ODOBRENJU PROSPEKTA ZA UVRŠTENJE GLOBALNE OBVEZNICE REPUBLIKE HRVATSKE ZA NAKNADU IMOVINE ODUZETE ZA VRIJEME JUGOSLAVENSKE KOMUNISTIČKE VLADAVINE I SVIH NJEZINIH DIJELOVA U SLUŽBENU KOTACIJU ZAGREBAČKE BURZE d.d.

1. Fondu za naknadu oduzete imovine, Zagreb, I. Lucića 6,
odobrava se prospekt za uvrštenje Globalne obveznice Republike
Hrvatske za naknadu imovine oduzete za vrijeme jugoslavenske komunističke
vladavine i svih njezinih dijelova, nominalne vrijednosti 473.400.000,00
kuna (protuvrijednost DEM 120.000.000), u službenu kotaciju
Zagrebačke burze d.d.

2. Ovo rješenje će se objaviti u »Narodnim novinama«.

Klasa: UP/I-450-08/90-01/119
Urbroj: 567-03/99-02
Zagreb, 7. prosinca 1999.

Predsjednik Komisije
**Ivica Smiljan,** v. r.

Rješenje, NN 3/2000-30
## Stopa rasta proizvođačkih cijena industrijskih proizvoda u prosincu 1999. godine

### NN 3/2000 (10.1.2000.), Stopa rasta proizvođačkih cijena industrijskih proizvoda u prosincu 1999. godine

# DRŽAVNI ZAVOD ZA STATISTIKU

Na temelju članka 9. Zakona o porezu na dobit (»Narodne
novine« broj 35/95.), Državni zavod za statistiku objavljuje

## STOPU RASTA

### PROIZVOĐAČKIH CIJENA INDUSTRIJSKIH PROIZVODA U PROSINCU 1999. GODINE

Stopa rasta proizvođačkih cijena industrijskih proizvoda
u prosincu 1999. godine u odnosu na studeni 1999. godine iznosi:
**0,3.**

Klasa: 957-04/00-01/1
Urbroj: 555-05-04-00-1
Zagreb, 5. siječnja 2000.

Ravnatelj
 **mr. sc. Ivan Rusan,** v. r.

Ostalo, NN 3/2000-31
## Stopa rasta proizvođačkih cijena industrijskih proizvoda u 1999. godini

### NN 3/2000 (10.1.2000.), Stopa rasta proizvođačkih cijena industrijskih proizvoda u 1999. godini

# DRŽAVNI ZAVOD ZA STATISTIKU

Na temelju članka 9. Zakona o porezu na dobit (»Narodne
novine« broj 35/95.), Državni zavod za statistiku objavljuje

## STOPU RASTA

### PROIZVOĐAČKIH CIJENA INDUSTRIJSKIH PROIZVODA U 1999. GODINI

Stopa rasta proizvođačkih cijena industrijskih proizvoda
u 1999. godini u odnosu na studeni 1998. godine iznosi: **5,9.**

Klasa: 957-04/00-01/2
Urbroj: 555-05-04-00-2
Zagreb, 5. siječnja 2000.

Ravnatelj
 **mr. sc. Ivan Rusan,** v. r.

Ostalo, NN 3/2000-32
## Stopa rasta proizvođačkih cijena industrijskih proizvoda u 1999. godini

### NN 3/2000 (10.1.2000.), Stopa rasta proizvođačkih cijena industrijskih proizvoda u 1999. godini

# DRŽAVNI ZAVOD ZA STATISTIKU

Na temelju članka 9. Zakona o porezu na dobit (»Narodne
novine« broj 35/95.), Državni zavod za statistiku objavljuje

## STOPU RASTA

### PROIZVOĐAČKIH CIJENA INDUSTRIJSKIH PROIZVODA U 1999. GODINI

Stopa rasta proizvođačkih cijena industrijskih proizvoda
u 1999. godini u odnosu na 1998. godinu iznosi: **2,6.**

Klasa: 957-04/00-01/3
Urbroj: 555-05-04-00-3
Zagreb, 5. siječnja 2000.

Ravnatelj
 **mr. sc. Ivan Rusan,** v. r.

Ostalo, NN 3/2000-33
## Indeks cijena na malo u Republici Hrvatskoj u prosincu 1999.godine

### NN 3/2000 (10.1.2000.), Indeks cijena na malo u Republici Hrvatskoj u prosincu 1999.godine

# DRŽAVNI ZAVOD ZA STATISTIKU

Državni zavod za statistiku objavljuje

## INDEKS

### CIJENA NA MALO U REPUBLICI HRVATSKOJ U PROSINCU 1999. GODINE

Indeks cijena na malo u Republici Hrvatskoj u prosincu
1999. godine u odnosu na studeni 1999. godine iznosi: **100,3**

Klasa: 957-04/00-01/4
Urbroj: 555-05-04-00-4
Zagreb, 5. siječnja 2000.

Ravnatelj
 **mr. sc. Ivan Rusan,** v. r.

Ostalo, NN 3/2000-34
## Odluka o postavljenju izvanrednog i opunomoćenog veleposlanika Republike Hrvatske u Australiji i za izvanrednog i opunomoćenog veleposlanika Republike Hrvatske u Novom Zelandu

### NN 4/2000 (14.1.2000.), Odluka o postavljenju izvanrednog i opunomoćenog veleposlanika Republike Hrvatske u Australiji i za izvanrednog i opunomoćenog veleposlanika Republike Hrvatske u Novom Zelandu

# PREDSJEDNIK REPUBLIKE HRVATSKE

Na temelju članka 99. stavka 2. i članka 97. stavka
1. Ustava Republike Hrvatske, te članka 22. Zakona o vanjskim
poslovima (»Narodne novine« broj 48/96.) donosim

## ODLUKU

kojom postavljam dr. MLADENA IBLERA izvanrednog i opunomoćenog
veleposlanika Republike Hrvatske u Australiji, i za izvanrednog
i opunomoćenog veleposlanika Republike Hrvatske u Novom
Zelandu, sa sjedištem u Canberri.

Ova Odluka stupa na snagu danom donošenja.

Broj: 01/1-081-99-01/110
Zagreb, 23. prosinca 1999.

PRIVREMENO NA DUŽNOSTI
PREDSJEDNIKA REPUBLIKE HRVATSKE

**akademik Vlatko Pavletić,** v. r.
predsjednik Hrvatskoga državnog sabora

Odluka, NN 4/2000-35
## Odluka o raspisivanju izbora za Gradsko vijeće Grada Kutine i Općinsko vijeće Općine Perušić

### NN 4/2000 (14.1.2000.), Odluka o raspisivanju izbora za Gradsko vijeće Grada Kutine i Općinsko vijeće Općine Perušić

# VLADA REPUBLIKE HRVTSKE

Na temelju članka 30. stavka 2. Zakona o Vladi Republike
Hrvatske (»Narodne novine«, broj 101/98) i članka
4. stavka 1. Zakona o izborima članova predstavničkih
tijela, jedinica lokalne samouprave i jedinica lokalne uprave
i samouprave (»Narodne novine«, br. 90/92, 69/95. i
59/96), Vlada Republike Hrvatske je na sjednici održanoj
13. siječnja 2000. godine donijela

## ODLUKU

### O RASPISIVANJU IZBORA ZA GRADSKO VIJEĆE GRADA KUTINE I OPĆINSKO VIJEĆE OPĆINE PERUŠIĆ

I.

Raspisuju se izbori za članove Gradskog vijeća Grada
Kutine i Općinskog vijeća Općine Perušić.

II.

Za dan provedbe izbora određuje se nedjelja, 20. veljače
2000. godine.

III.

Ova Odluka stupa na snagu danom objave u »Narodnim novinama«.

Klasa: 015-01/0-02/01
Urbroj: 5030109-00-1
Zagreb, 13. siječnja 2000.

Predsjednik
**mr. Zlatko Mateša,** v. r.

Odluka, NN 4/2000-36
## Naredba o izmjenama i dopunama Naredbe o visini naknade za sigurnost plovidbe koju plaćaju strane jahte i brodice namijenjene razonodi ili športu

### NN 4/2000 (14.1.2000.), Naredba o izmjenama i dopunama Naredbe o visini naknade za sigurnost plovidbe koju plaćaju strane jahte i brodice namijenjene razonodi ili športu

# MINISTARSTVO POMORSTVA, PROMETA I VEZA

Temeljem članka 1043. stavka 1. točke 44. Pomorskog
zakonika (»Narodne novine« br. 17/94, 74/94 i 43/96),
ministar pomorstva, prometa i veza donosi

## NAREDBU

### O IZMJENAMA I DOPUNAMA NAREDBE O VISINI NAKNADE ZA SIGURNOST PLOVIDBE KOJU PLAĆAJU STRANE JAHTE I BRODICE NAMIJENJENE RAZONODI ILI ŠPORTU

Članak 1.

U Naredbi o visini naknade za sigurnost plovidbe koju plaćaju
strane jahte i brodice namijenjene razonodi ili športu točka
2. mijenja se na način da se:

riječ »1999« zamjenjuje riječju »2000«,

iza riječi »30%« dodaju riječi »a«
prilikom ponovne prijave u petoj godini za redom, iznosi naknada
umanjuju se za 40%«.

Članak 2.

Ova Naredba stupa na snagu osmog dana od dana objave u »Narodnim
novinama«.

Klasa: 011-01/99-02/12
Urbroj: 530-01-00-1
Zagreb, 5. siječnja 2000.

Ministar
**kap. Ivan Pavlović, dipl. ing.,** v. r.

Naredba, NN 4/2000-38
## Naredba o privremenoj zabrani uvoza u Republiku Hrvatsku živih životinja i životinjskih proizvoda podrijetlom iz Republike Francuske

### NN 4/2000 (14.1.2000.), Naredba o privremenoj zabrani uvoza u Republiku Hrvatsku živih životinja i životinjskih proizvoda podrijetlom iz Republike Francuske

# MINISTARSTVO POLJOPRIVREDE I ŠUMARSTVA

Na temelju članka 11. stavka 1. točke 18. Zakona
o veterinarstvu (»Narodne novine«, broj 70/97), ministar
poljoprivrede i šumarstva donosi

## NAREDBU

### O PRIVREMENOJ ZABRANI UVOZA U REPUBLIKU HRVATSKU ŽIVIH ŽIVOTINJA I ŽIVOTINJSKIH PROIZVODA PODRIJETLOM IZ REPUBLIKE FRANCUSKE

I.

Zabranjuje se, privremeno, uvoz u Republiku Hrvatsku živih
životinja i životinjskih proizvoda podrijetlom iz Republike
Francuske, radi sprečavanja unošenja u Republiku Hrvatsku
zarazne bolesti listerioze.

II.

Zabrane iz točke I. ove Naredbe ne odnose se na uvoz:

a) ribljeg brašna, mesnog brašna, koštanog brašna,
krvnog brašna, stočne hrane, hrane za ribe, mlijeka
u prahu namijenjenog za proizvodnju stočne hrane, hrane
za pse i mačke i druge kućne ljubimce.

b) ribe i ribljih proizvoda.

III.

Sva izdana rješenja o veterinarsko-zdravstvenim uvjetima
za uvoz i provoz pošiljki iz točke I. ove Naredbe
stavljaju se van snage.

IV.

Ova Naredba stupa na snagu danom donošenja.

Klasa: 322-01/00-01/1
Urbroj: 525-01-00-1/RI
Zagreb, 10. siječnja 2000.

Ministar
poljoprivrede i šumarstva
**mr. sc. Ivan Đurkić,** v. r.

Naredba, NN 4/2000-39
## Obvezatne upute VII - Glasovanje u inozemstvu

### NN 4/2000 (14.1.2000.), Obvezatne upute VII - Glasovanje u inozemstvu

# DRŽAVNO IZBORNO POVJERENSTVO

Temeljem članka 22. točka 1. Zakona o izboru predsjednika
Republike Hrvatske (»Narodne novine« br. 22/92. 42/92
i 71/97), Državno izborno povjerenstvo Republike Hrvatske
propisuje

## OBVEZATNE UPUTE VII. GLASOVANJE U INOZEMSTVU

1. Birači koji nemaju prebivalište na području
Republike Hrvatske i birači koji imaju prebivalište
na području Republike Hrvatske, a na dan izbora se zateknu
izvan granica Republike Hrvatske ostvaruju svoje biračko
pravo na izborima za predsjednika Republike Hrvatske u diplomatsko-konzularnim
predstavništvima Republike Hrvatske, na biračkim mjestima
određenim u inozemstvu.

2. Birač koji nema prebivalište u Republici Hrvatskoj
dužan je, prije nego pristupi glasovanju na biračkom
mjestu u inozemstvu predočiti biračkom odboru:

- dokaz o državljanstvu Republike Hrvatske (putovnica izdana
u RH osobna iskaznica izdana u RH, domovnica, uvjerenje o upisu
u knjigu državljana RH, rješenje o primitku u hrvatsko
državljanstvo),

- dokaz o prebivalištu u inozemstvu (javna isprava strane
države kojom se dokazuje prebivalište),

- dokaz o identitetu (putovnica, osobna iskaznica, vozačka
dozvola, odnosno bilo koja javna isprava sa fotografijom iz koje
se nedvojbeno može utvrditi identitet osobe bez obzira da
li je isprava izdana u RH ili inozemstvu, te da li je isprava
važeća ili joj je istekao rok trajanja).

3. Birač koji ima prebivalište u Republici Hrvatskoj,
a na dan izbora se zatekne u inozemstvu dužan je, prije
nego pristupi glasovanju biračkom odboru predočiti:

- dokaz o hrvatskom državljanstvu i biračkom pravu
(domovnica, putovnica, osobna iskaznica),

- potvrdu za glasovanje u inozemstvu izdanu od nadležnog
tijela državne uprave.

Potvrdu za glasovanje u inozemstvu birač je dužan
predati biračkom odboru kod dolaska na biračko mjesto
i ista čini sastavni dio izbornog materijala za to biračko
mjesto.

4. Biračima koji trajnije borave u inozemstvu birački
odbor dopustit će glasovanje bez potvrde za glasovanje u
inozemstvu, ukoliko takav birač predoči dokument
kojim može dokazati svoje boravište u inozemstvu (dozvola
boravka i sl.).

Klasa: 020-03/2000-02/07
Urbroj: 599-2000-1
Zagreb, 13. siječnja 2000.

Predsjednik
**Marijan Ramušćak,** v. r.

Uputa, NN 4/2000-43
## Podatak o prosječnim troškovima gradnje m3 etalonske građevine u Republici Hrvatskoj

### NN 4/2000 (14.1.2000.), Podatak o prosječnim troškovima gradnje m3 etalonske građevine u Republici Hrvatskoj

# MINISTARSTVO PROSTORNOG UREĐENJA, GRADITELJSTVA I STANOVANJA

Na temelju članka 23. stavka 5. Zakona o komunalnom gospodarstvu
(»Narodne novine« br. 36/95, 70/97 i 128/99) ministar
prostornog uređenja, graditeljstva i stanovanja objavljuje

## PODATAK

### O PROSJEČNIM TROŠKOVIMA GRADNJE M3 ETALONSKE GRAĐEVINE U REPUBLICI HRVATSKOJ

I.

Prosječni troškovi gradnje m3 etalonske građevine
u Republici Hrvatskoj iznose 1.800,00 kuna po prostornom metru.

II.

Ovaj podatak primjenjuje se od dana objave u »Narodnim novinama«.

Klasa: 363-01/00-07/01
Urbroj: 531-01-00-1
Zagreb, 7. siječnja 2000.

Ministar
prostornog uređenja,
graditeljstva i stanovanja
**mr. Marko Širac,** v. r.

Ostalo, NN 4/2000-44
## Podatak o prosječnoj cijeni vode u Republici Hrvatskoj u 1999. godini

### NN 4/2000 (14.1.2000.), Podatak o prosječnoj cijeni vode u Republici Hrvatskoj u 1999. godini

# MINISTARSTVO PROSTORNOG UREĐENJA, GRADITELJSTVA I STANOVANJA

Na temelju članka 33. stavka 4. Zakona o otocima (»Narodne
novine« br. 34/99 i 149/99) ministar prostornog uređenja,
graditeljstva i stanovanja objavljuje

## PODATAK

### O PROSJEČNOJ CIJENI VODE U REPUBLICI HRVATSKOJ U 1999. GODINI

I.

Prosječna cijena vode u Republici Hrvatskoj u 1999. godini
iznosi 1,95 kuna po prostornom metru (m³) vode, za domaćinstva.

II.

U iznosu iz točke I. nisu sadržane naknade određene
posebnim propisima niti je sadržan porez na dodanu vrijednost.

III.

Ovaj podatak primjenjuje se od dana objave u »Narodnim novinama«.

Klasa: 363-01/00-07/02
Urbroj: 531-01-00-1
Zagreb, 7. siječnja 2000.

Ministar
prostornog uređenja,
graditeljstva i stanovanja
**mr. Marko Širac,** v. r.

Ostalo, NN 4/2000-45
## Prosječni srednji tečaj za njemačku marku (DEM) za 1999. godinu

### NN 4/2000 (14.1.2000.), Prosječni srednji tečaj za njemačku marku (DEM) za 1999. godinu

# HRVATSKA NARODNA BANKA

Na temelju članka 3. stavka 2. Zakona o trgovačkim
društvima (»Narodne novine« br. 111/93) Hrvatska
narodna banka objavljuje

## PROSJEČNI SREDNJI TEČAJ ZA NJEMAČKU MARKU (DEM) ZA 1999. GODINU

Prosječni srednji tečaj iskazan u kunama za 100,00
DEM za 1999. godinu iznosio je 387,5710.

Broj: 1-100/01-00/MŠ
Zagreb, 7. siječnja 2000.

Guverner
Hrvatske narodne banke
**prof. dr. Marko Škreb,** v. r.

Ostalo, NN 4/2000-47
## Odluka o oznakama činova i dužnosti u oružanim snagama Republike Hrvatske

### NN 5/2000 (17.1.2000.), Odluka o oznakama činova i dužnosti u oružanim snagama Republike Hrvatske

# PREDSJEDNIK REPUBLIKE HRVATSKE

Na temelju članka 105. stavka 2. Zakona o službi u oružanim snagama
Republike Hrvatske ("Narodne novine", broj 23/95,33/95 i 105/99),
donosim

## ODLUKU

### O OZNAKAMA ČINOVA I DUŽNOSTI U ORUŽANIM

### SNAGAMA REPUBLIKE HRVATSKE

I.

Ovom Odlukom propisuju se oznake činova i dužnosti u oružanim snagama
Republike Hrvatske.

II.

Oznaka činova i dužnosti u oružanim snagama Republike Hrvatske jest
stilizirani tradicionalni hrvatski pleter.

Oznake činova i dužnosti iz točke I. ove Odluke nose se na odorama na
način propisan Odlukom o vrstama vojnih odora u oružanim snagama Republike
Hrvatske i Pravilnikom o vojnim odorama.

III.

Izgled oznaka činova i dužnosti u oružanim snagama Republike Hrvatske
i oznaka Vojnog ordinarijata u oružanim snagama Republike Hrvatske dat
je u prilogu ove Odluke i čini njezin sastavni dio (Prilozi br. 1. do 6.)

IV.

Danom stupanja na snagu ove Odluke prestaje vrijediti Odluka o oznakama
činova i dužnosti u oružanim snagama Republike Hrvatske ("Narodne
novine", broj 39/95., 43/98. i 50/98.).

V.

Ova Odluka stupa na snagu osmog dana od dana objave u "Narodnim
novinama".

Broj: 01-04-99-509/2-A26

Zagreb, 3. prosinca 1999.

Na temelju odredbe članka 1. Ustavnog zakona o

privremenoj spriječenosti Predsjednika Republike Hrvatske

za obavljane svojih dužnosti

PRIVREMENO ZAMJENJUJE

PREDSJEDNIKA REPUBLIKE HRVATSKE

Predsjednik Hrvatskoga državnog sabora

**akademik Vlatko Pavletić,** v.r.

![](dodatni/374634.gif)

![](dodatni/374635.gif)

![](dodatni/374636.gif)

![](dodatni/374637.gif)

![](dodatni/374638.gif)

![](dodatni/374639.gif)

![](dodatni/374640.gif)

Odluka, NN 5/2000-50
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Odluka o obvezi rada državnog ravnateljstva za državnu upravu i lokalnu samoupravu, županijskih ureda i Gradskog ureda Grada Zagreba za opću upravu na dane 22. i 24. siječnja 2000. godine

### NN 5/2000 (17.1.2000.), Odluka o obvezi rada državnog ravnateljstva za državnu upravu i lokalnu samoupravu, županijskih ureda i Gradskog ureda Grada Zagreba za opću upravu na dane 22. i 24. siječnja 2000. godine

# VLADA REPUBLIKE HRVATSKE

Na temelju članka 84. stavka 2. Zakona o lokalnoj samoupravi i upravi
("Narodne novine", br. 90/92, 94/93, 117/93 i 128/99) i članka
30. stavka 2. Zakona o Vladi Republike Hrvatske ("Narodne novine",
broj 101/98), Vlada Republike Hrvatske je na sjednici održanoj 13. siječnja
2000. godine donijela

## ODLUKU

### O OBVEZI RADA DRŽAVNOG RAVNATELJSTVA ZA DRŽAVNU UPRAVU I LOKALNU SAMOUPRAVU, ŽUPANIJSKIH UREDA I GRADSKOG UREDA GRADA ZAGREBA ZA OPĆU UPRAVU NA DANE 22. I 24. SIJEČNJA 2000. GODINE

I.

Državno ravnateljstvo za državnu upravu i lokalnu samoupravu, županijski
uredi za opću upravu i Gradski ured Grada Zagreba za opću upravu na dane
22. siječnja 2000. (subota) i 24. siječnja 2000. godine (ponedjeljak),
dotično službenici koji rade na provjeri i izradbi popisa birača, te poslovima
vezanim uz provedbu izbora, radit će za vrijeme trajanja glasovanja (od
7 do 19 sati).

II.

U slučaju održanja drugog kruga predsjedničkih izbora u neradni dan,
obveze iz točke I. ove Odluke odnosi se i na drugi krug predsjedničkih
izbora.

III.

Za provedbu ove Odluke zadužuju se ravnatelj Državnog ravnateljstva
za državnu upravu i lokalnu samoupravu, župani i gradonačelnica Grada Zagreba.

IV.

Državnim službenicima i namještenicima za dane navedene u točkama I.
i II. ove Odluke isplatit će se naknada za rad u neradne dane, sukladno
odredbama Kolektivnog ugovora.

V.

Ova Odluka stupa na snagu danom donošenja, a objavit će se u "Narodnim
novinama".

Klasa: 960-01/00-01/01

Urbroj: 5030109-00-1

Zagreb, 13. siječnja 2000.

**Predsjednik**

**mr. Zlatko Mateša, v.r.**

Odluka, NN 5/2000-51
## Odluka o dodjeli koncesije za crpljenje termalne vode za potrebe zdravstvene rehabilitacije invalidnih osoba ustanovi za zdravstvenu njegu i rehabilitaciju u kući, Varaždin

### NN 5/2000 (17.1.2000.), Odluka o dodjeli koncesije za crpljenje termalne vode za potrebe zdravstvene rehabilitacije invalidnih osoba ustanovi za zdravstvenu njegu i rehabilitaciju u kući, Varaždin

# VLADA REPUBLIKE HRVATSKE

Na temelju članka 145. stavka 2. točke 2. i članka 144. stavka 1. Zakona
o vodama ("Narodne novine", broj 107/95), te prethodno provedenog javnog
natječaja prema poglavlju 4.A. Uredbe o uvjetima i postupku za dodjelu
koncesija na vodama i javnom vodnom dobru ("Narodne novine", br. 99/96
i 11/98), Vlada Republike Hrvatske je na sjednici održanoj 13. siječnja
2000. godine, donijela

## **ODLUKU**

### **O DODJELI KONCESIJE ZA CRPLJENJE TERMALNE VODE ZA POTREBE ZDRAVSTVENE REHABILITACIJE INVALIDNIH OSOBA USTANOVI ZA ZDRAVSTVENU NJEGU I REHABILITACIJU U KUĆI, VARAŽDIN**

I.

Vlada Republike Hrvatske (u daljnjem tekstu: Davatelj koncesije) dodjeljuje
koncesiju za crpljenje termalne vode Ustanovi za zdravstvenu rehabilitaciju
i njegu u kući, Varaždin, Ulica Zinke Kunc 47 (u daljnjem tekstu: Korisnik
koncesije).

Koncesija se daje u svrhu zdravstvene rehabilitacije invalidnih osoba.

II.

Korisnik koncesije stječe pravo crpljenja termalne vode iz izvora -
bunara na k.č.br. 313/1-9 k.o. Andraševac u Donjoj Stubici.

Korisnik koncesije stječe pravo crpljenja termalne vode u ukupnoj količini
od najviše 5,0 l/sec, odnosno najviše 50.000 mł/god.

III.

Koncesija iz točke I. i II. ove Odluke se dodjeljuje na vremensko razdoblje
od 30 (trideset) godina, računajući od dana sklapanja Ugovora o koncesiji.

IV.

Za crpljenje termalne vode iz točke II. ove Odluke Korisnik koncesije
dužan je uredno plaćati godišnju naknadu za koncesiju.

Visina godišnje naknade za koncesiju iznosi 10% naknade za korištenje
takvih voda što se plaća prema Zakonu o financiranju vodnog gospodarstva
za godinu u kojoj je zaključen Ugovor o koncesiji.

Dinamika plaćanja godišnje naknade za koncesiju odredit će se Ugovorom
o koncesiji.

Korisnik koncesije će platiti jednokratnu naknadu za koncesiju u iznosu
od 1.300,00 kuna.

Jednokratnu naknadu za koncesiju Korisnik koncesije će platiti do dana
potpisivanja Ugovora o koncesiji, a dokaz o uplati predočiti Davatelju
koncesije pri potpisu Ugovora o koncesiji.

Naknada za koncesiju se plaća u korist državnog proračuna Republike
Hrvatske.

V.

Na temelju ove Odluke, sukladno članku 146. stavku 3. Zakona o vodama,
Državna uprava za vode sklapa s Korisnikom koncesije Ugovor o koncesiji,
kojim će se podrobnije urediti koncesijski odnos.

Ako Korisnik koncesije u roku 30 dana od dana primitka ove Odluke ne
potpiše Ugovor o koncesiji, gubi sva prava određena ovom Odlukom.

VI.

Ova Odluka stupa na snagu danom donošenja, a objavit će se u "Narodnim
novinama".

Klasa: 325-01/99-01/13
Urbroj: 5030116-00-1
Zagreb, 13. siječnja 2000.

Predsjednik
**mr. Zlatko Mateša,** v. r.

Odluka, NN 5/2000-52
## Odluka o dodjeli koncesije Vodovodu Dubrovnik d.o.o., za vodoopskrbu i komunalnu hidrotehniku, Dubrovnik, za zahvaćanje voda za potrebe javne vodoopskrbe

### NN 5/2000 (17.1.2000.), Odluka o dodjeli koncesije Vodovodu Dubrovnik d.o.o., za vodoopskrbu i komunalnu hidrotehniku, Dubrovnik, za zahvaćanje voda za potrebe javne vodoopskrbe

# VLADA REPUBLIKE HRVATSKE

Na temelju članka 145. stavka 2. točke 2. i članka 144. stavka 2. Zakona
o vodama ("Narodne novine", broj 107/95), Vlada Republike Hrvatske je na
sjednici održanoj 13. siječnja 2000. godine, donijela

## **ODLUKU**

### **O DODJELI KONCESIJE VODOVODU DUBROVNIK d.o.o., ZA VODOOPSKRBU I KOMUNALNU HIDROTEHNIKU, DUBROVNIK, ZA ZAHVAĆANJE VODA ZA POTREBE JAVNE VODOOPSKRBE**

I.

Vlada Republike Hrvatske (u daljnjem tekstu: Davatelj koncesije) dodjeljuje
Vodovodu Dubrovnik d.o.o., za vodoopskrbu i komunalnu hidrotehniku, Dubrovnik,
Vladimira Nazora 19 (u daljnjem tekstu: Korisnik koncesije) koncesiju za
zahvaćanje vode za potrebe javne vodoopskrbe.

II.

Korisnik koncesije će zahvaćati vodu na vodozahvatu Palata smještenom
na k.č. 2972/11, k.o. Zaton, putem postojećih kaptaža, do najveće ukupne
količine od 100,0 l/s, odnosno 1.500.000,0 m3/god.

III.

Korisnik koncesije će koristiti koncesiju iz točke I. ove Odluke u razdoblju
od dvadeset (20) godina počev od stupanja na snagu Ugovora o koncesiji.

IV.

Korisnik koncesije će plaćati koncesijsku naknadu u godišnjem iznosu
od 10% naknade za korištenje voda koju je dužan plaćati prema Zakonu o
financiranju vodnog gospodarstva za godinu u kojoj je sklopljen Ugovor
o koncesiji.

Dinamika plaćanja godišnje naknade za koncesiju odredit će se Ugovorom
o koncesiji.

Korisnik koncesije će temeljem odredbi članka 147. stavka 2. Zakona
o vodama platiti jednokratnu naknadu za koncesiju u simboličnom iznosu
od 10% od godišnje naknade za koncesiju utvrđene prema količini vode iz
ove Odluke, te ona iznosi 11.700,00 kuna.

Jednokratnu naknadu za koncesiju korisnik koncesije će platiti u roku
od jedne (1) godine od dana potpisivanja Ugovora o koncesiji.

Naknade za koncesiju plaćaju se u korist državnog proračuna Republike
Hrvatske.

V.

Državna uprava za vode i Korisnik koncesije će u roku od 15 dana od
dana stupanja na snagu ove Odluke sklopiti Ugovor o koncesiji, kojim će
se podrobnije urediti koncesijski odnos.

Korisnik koncesije koji propusti sklopiti Ugovor o koncesiji u roku
iz prethodnog stavka gubi istekom toga roka prava određena ovom Odlukom.

VI.

Ova Odluka stupa na snagu danom donošenja a objavit će se u "Narodnim
novinama".

Klasa: 325-01/98-01/20
Urbroj: 5030116-00-1
Zagreb, 13. siječnja 2000.

Predsjednik
**mr. Zlatko Mateša,** v. r.

Odluka, NN 5/2000-54
## Odluka o dodjeli koncesije za zahvaćanje voda za potrebe javne vodoopskrbe Komunalnom poduzeću "Varkom" d.d., Varaždin

### NN 5/2000 (17.1.2000.), Odluka o dodjeli koncesije za zahvaćanje voda za potrebe javne vodoopskrbe Komunalnom poduzeću "Varkom" d.d., Varaždin

# VLADA REPUBLIKE HRVATSKE

Na temelju članka 145. stavka 2. točke 2. Zakona o vodama ("Narodne
novine", broj 107/95), Vlada Republike Hrvatske je na sjednici održanoj
13. siječnja 2000. godine, donijela

## ODLUKU

### O DODJELI KONCESIJE ZA ZAHVAĆANJE VODA ZA POTREBE JAVNE VODOOPSKRBE KOMUNALNOM PODUZEĆU "VARKOM" d.d., VARAŽDIN

I.

Vlada Republike Hrvatske (u daljnjem tekstu: Davatelj koncesije) dodjeljuje
Komunalnom poduzeću "Varkom d.d., Varaždin (u daljnjem tekstu: Korisnik
koncesije) koncesiju za zahvaćanje vode za potrebe javne vodoopskrbe.

II.

Korisnik koncesije će zahvaćati vodu sa vodocrpilišta Vinokoščak putem
zdenaca: V1, V2 i V3 smještenih na k. č. 5648, 5649, 5650, 5652, 5652/2
i 5652/3, k.o. Varaždin.

Korisnik koncesije će zahvaćati vodu do najviše količine od 300 1/s,
odnosno 6.000.000 m3/godinu.

III.

Korisnik koncesije će koristiti koncesiju iz točke I. ove Odluke u razdoblju
od (20) dvadeset godina počev od stupanja na snagu Ugovora o koncesiji.

IV.

Korisnik koncesije će plaćati koncesijsku naknadu u godišnjem iznosu
od 10% naknade za korištenje voda što je dužan plaćati prema Zakonu o financiranju
vodnog gospodarstva za godinu u kojoj je sklopljen Ugovor o koncesiji u
korist državnog proračuna Republike Hrvatske.

Dinamika plaćanja naknade za koncesiju odredit će se Ugovorom o koncesiji.

Korisnik koncesije će platiti jednokratnu naknadu za koncesiju u simboličnom
iznosu od 46.800,00 kuna. Simboličan iznos jednokratne koncesijske naknade
propisan je temeljem članka 147. stavka 2. Zakona o vodama, te članka 13.
Uredbe o uvjetima i postupku za dodjelu koncesija na vodama i javnom vodnom
dobru (Narodne novine, br. 99/96 i 11/98).

Jednokratnu naknadu za koncesiju korisnik koncesije će platiti u roku
od jedne (1) godine od dana kada je sklopljen Ugovor o koncesiji u korist
državnog proračuna Republike Hrvatske.

V.

Državna uprava za vode i korisnik koncesije će u roku od 30 dana od
dana stupanja na snagu ove Odluke sklopiti Ugovor o koncesiji kojim će
se podrobnije urediti koncesijski odnos.

Korisnik koncesije koji propusti sklopiti Ugovor o koncesiji u roku
iz prethodnog stavka gubi istekom toga roka prava određena ovom Odlukom.

VI.

Ova Odluka stupa na snagu danom donošenja, a objavit će se u "Narodnim
novinama".

Klasa: 325-01/99-01/08
Urbroj: 5030116-00-1
Zagreb, 13. siječnja 2000.

Predsjednik
**mr. Zlatko Mateša,** v. r.

Odluka, NN 5/2000-55
## Odluka o izmjeni Odluke o dodjeli koncesije za zahvaćanje voda za potrebe javne vodoopskrbe javnom poduzeću

### NN 5/2000 (17.1.2000.), Odluka o izmjeni Odluke o dodjeli koncesije za zahvaćanje voda za potrebe javne vodoopskrbe javnom poduzeću

# VLADA REPUBLIKE HRVATSKE

Na temelju članka 145. stavka 2. točke 2. i članka 209. Zakona o vodama
("Narodne novine", broj 107/95), Vlada Republike Hrvatske je na sjednici
održanoj 13. siječnja 2000. godine, donijela

## ODLUKU

### O IZMJENI ODLUKE O DODJELI KONCESIJE ZA ZAHVAĆANJE VODA ZA POTREBE JAVNE VODOOPSKRBE JAVNOM PODUZEĆU "VODOVOD HRVATSKO PRIMORJE" JUŽNI OGRANAK d.o.o., SENJ

I.

U Odluci o dodjeli koncesije za zahvaćanje voda za potrebe javne vodoopskrbe
Javnom poduzeću "Vodovod Hrvatsko primorje" Južni ogranak d.o.o., Senj
("Narodne novine", broj 40/98), točka II. mijenja se i glasi:

"Korisnik koncesije će zahvaćati vodu putem slijedećih objekata:

- zahvaćanje vode u tlačnom tunelu Gusić Polje-Hrmotine hidroenergetskog
sustava HE Senj. Voda se pročišćava na uređaju za pročišćavanje vode "Hrmotine".

Korisnik koncesije će zahvaćati vodu do najviše količine od 12.000.000
mł/god, odnosno najviše 600 1/sec."

II.

Temeljem ove Odluke Državna uprava za vode i Korisnik koncesije će sklopiti
dodatak ugovoru o koncesiji u roku od 30 dana od dana stupanja na snagu
ove Odluke.

III.

Ukoliko korisnik koncesije u tom roku propusti sklopiti dodatak ugovoru
o koncesiji, gubi istekom toga roka prava određena ovom Odlukom.

IV.

Ova Odluka stupa na snagu danom donošenja, a objavit će se u "Narodnim
novinama".

Klasa: 325-01/98-01/05
Urbroj: 5030116-00-1
Zagreb, 13. siječnja 2000.

Predsjednik
**mr. Zlatko Mateša,** v. r.

Odluka, NN 5/2000-56
## Odluka o izmjeni Odluke o dodjeli koncesije poduzeću za obavljanje komunalnih djelatnosti Zaprešić d.o.o., Zaprešić, za zahvaćanje voda za potrebe javne vodoopskrbe

### NN 5/2000 (17.1.2000.), Odluka o izmjeni Odluke o dodjeli koncesije poduzeću za obavljanje komunalnih djelatnosti Zaprešić d.o.o., Zaprešić, za zahvaćanje voda za potrebe javne vodoopskrbe

# VLADA REPUBLIKE HRVATSKE

Na temelju članka 145. stavka 2. točke 2. i članka 209. Zakona o vodama
("Narodne novine", broj 107/95), Vlada Republike Hrvatske je na sjednici
održanoj 13. siječnja 2000. godine, donijela

## **ODLUKU**

### **O IZMJENI ODLUKE O DODJELI KONCESIJE PODUZEĆU ZA OBAVLJANJE KOMUNALNIH DJELATNOSTI ZAPREŠIĆ d.o.o., ZAPREŠIĆ, ZA ZAHVAĆANJE VODA ZA POTREBE JAVNE VODOOPSKRBE**

I.

U Odluci o dodjeli koncesije poduzeću za obavljanje komunalne djelatnosti
Zaprešić d.o.o., Zaprešić, za zahvaćanje voda za potrebe javne vodoopskrbe
("Narodne novine", broj 19/99), točka II. alineja 2., mijenja se i glasi:

"- iz bunara B-1, B-2, B-3, B-4 u količini do 100 l/s iz svakog pojedinog
bunara, odnosno 400 l/s ukupno iz sva četiri (4) bunara, što predstavlja
ukupnu dopuštenu količinu zahvaćanja vode od Q=450 l/s, odnosno godišnje
14.200.000,00 mł."

II.

Ova Odluka stupa na snagu danom donošenja, a objavit će se u "Narodnim
novinama".

Klasa: 325-01/99-01/02
Urbroj: 5030116-00-1
Zagreb, 13. siječnja 2000.

Predsjednik
**mr. Zlatko Mateša,** v. r.

Odluka, NN 5/2000-57
## Rješenje o imenovanju predsjednika i članova Savjeta za zaštitu tržišnog natjecanja

### NN 5/2000 (17.1.2000.), Rješenje o imenovanju predsjednika i članova Savjeta za zaštitu tržišnog natjecanja

# VLADA REPUBLIKE HRVATSKE

Na temelju članka 30. stavka 4. Zakona o Vladi Republike Hrvatske ("Narodne
novine", broj 101/98) i članka 31. stavka 2. Zakona o zaštiti tržišnog
natjecanja ("Narodne novine", br. 48/95, 52/97 i 89/98), Vlada Republike
Hrvatske je na sjednici održanoj 13. siječnja 2000. godine donijela

## **RJEŠENJE**

### **O IMENOVANJU PREDSJEDNIKA I ČLANOVA SAVJETA ZA ZAŠTITU TRŽIŠNOG NATJECANJA**

1. Imenuje se dr. ZORAN PARAĆ predsjednikom Savjeta za zaštitu tržišnog
natjecanja.

2. Za članove Savjeta za zaštitu tržišnog natjecanja imenuju se:

- mr. MATO ARLOVIĆ

- dr. VESNA BRČIĆ STIPČEVIĆ

- mr. KREŠIMIR JURLIN

- IVAN MILAS

- dr. SINIŠA PETROVIĆ

- LIDIJA SORIĆ

- mr. VEDRAN ŠOLJAN

- mr. VELIMIR ŠONJE.

Klasa: 080-02/00-01/06
Urbroj: 50304/2-00-1
Zagreb, 13. siječnja 2000.

Predsjednik
**mr. Zlatko Mateša,** v. r.

Rješenje, NN 5/2000-58
## Odluka o imenovanju člana koji čini Glavnu skupštinu dioničkog društva Narodne novine, Zagreb

### NN 5/2000 (17.1.2000.), Odluka o imenovanju člana koji čini Glavnu skupštinu dioničkog društva Narodne novine, Zagreb

# VLADA REPUBLIKE HRVATSKE

Na temelju članka 30. stavka 2. Zakona o Vladi Republike Hrvatske ("Narodne
novine", broj 101/98) i članka 5. Zakona o preoblikovanju Javnog poduzeća
Narodne novine ("Narodne novine", broj 128/99), Vlada Republike Hrvatske
je na sjednici održanoj 13. siječnja 2000. godine donijela

## **ODLUKU**

### **O IMENOVANJU ČLANA KOJI ČINI GLAVNU SKUPŠTINU DIONIČKOG DRUŠTVA NARODNE NOVINE, ZAGREB**

I.

Imenuje se mr. NENAD PORGES, ministar gospodarstva, članom koji čini
Glavnu skupštinu dioničkog društva Narodne novine, Zagreb.

II.

Ova Odluka stupa na snagu danom donošenja, a objavit će se u "Narodnim
novinama".

Klasa: 080-02/00-01/08
Urbroj: 50304/2-00-01
Zagreb, 13. siječnja 2000.

Predsjednik
**mr. Zlatko Mateša,** v. r.

Odluka, NN 5/2000-59
## Naredbu zabrani uvoza u Republiku Hrvatsku i provoza preko teritorija Republike Hrvatske peradi i proizvoda od peradi podrijetlom iz Italije

### NN 5/2000 (17.1.2000.), Naredbu zabrani uvoza u Republiku Hrvatsku i provoza preko teritorija Republike Hrvatske peradi i proizvoda od peradi podrijetlom iz Italije

# MINISTARSTVO POLJOPRIVREDE I ŠUMARSTVA

Na temelju članka 11. stavka 1. točke 18. Zakona o veterinarstvu ("Narodne
novine" broj 70/97), ministar poljoprivrede i šumarstva donosi

## NAREDBU

### ZABRANI UVOZA U REPUBLIKU HRVATSKU I PROVOZA PREKO TERITORIJA REPUBLIKE HRVATSKE PERADI I PROIZVODA OD PERADI PODRIJETLOM IZ ITALIJE

I.

Radi sprečavanja unošenja u Republiku Hrvatsku zarazne bolesti kuge
peradi (Highly Pathogenic Avian Influenza), zabranjuje se uvoz u Republiku
Hrvatsku sve vrste peradi i pernate divljači, rasplodnih i konzumnih jaja
od navedenih vrsta, te proizvoda od peradi podrijetlom iz Italije.

II.

Sva izdana rješenja o veterinarsko-sanitarnim uvjetima za uvoz-izvoz
pošiljki iz točke I. ove Naredbe stavljaju se izvan snage.

III.

Ova Naredba stupa na snagu danom donošenja.

Klasa: 322-01/00-01/2

Urbroj: 525-01-00-1

Zagreb, 14. sijčnja 2000.

Ministar
poljoprivrede i šumarstva
**mr. sc. Ivan Đurkić, v.r.**

Naredba, NN 5/2000-60
## Obvezatne upute OLS-I

### NN 5/2000 (17.1.2000.), Obvezatne upute OLS-I

# **DRŽAVNO IZBORNO POVJERENSTVO**

Na temelju članka 29. stavka 1. Zakona o izboru članova predstavničkih
tijela jedinica lokalne samouprave i jedinica lokalne uprave i samouprave
("Narodne novine", br. 90/92, 69/95, 59/96 i 63/96) Državno izborno povjerenstvo
Republike Hrvatske propisuje

## **OBVEZATNE UPUTE OLS-1**

Pripreme i provedba izbora za članove Gradskog vijeća grada Kutine i
Općinskog vijeća Općine Perušić, na izborima dana 20. veljače 2000. godine,
vršit će se primjenom Obvezatnih uputa Državnog izbornog povjerenstva Republike
Hrvatske i to:

1. Obvezatne upute OLS-I o obrascima za provođenje izbora za članove
predstavničkih tijela jedinice lokalne samouprave, odnosno jedinice lokalne
uprave i samouprave ("Narodne novine", br. 16/97 i 19/97).

2. Obvezatne upute OLS-III o obrascima za provođenje izbora za članove
predstavničkih tijela jedinice lokalne samouprave, odnosno jedinice lokalne
uprave i samouprave ("Narodne novine", br. 17/97 i 25/97).

3. Obvezatne upute OLS-IV o promatračima i načinu promatranja rada tijela
za provođenje izbora za članove predstavničkih tijela jedinice lokalne
samouprave, odnosno jedinice lokalne uprave i samouprave ("Narodne novine",
br. 19/97 i 156/98).

4. Obvezatne upute OLS-VI o odustanku od kandidature za izbor članova
predstavničkih tijela jedinice lokalne samouprave, odnosno jedinice lokalne
uprave i samouprave ("Narodne novine", br. 21/97).

5. Obvezatne upute OLS-VII o načinu glasovanja nepismenih osoba, osoba
s tjelesnom manom, te osoba koje se nalaze u bolnici, invalidnih, bolesnih
i nepokretnih osoba ("Narodne novine", br. 21/97).

6. Obvezatne upute OLS-VIII o načinu rada biračkog odbora za provođenje
izbora za članove predstavničkih tijela jedinice lokalne samouprave, odnosno
jedinice lokalne uprave i samouprave ("Narodne novine", br. 21/97).

Klasa: 013-01/2000-01/01
Urbroj: 599-2000-01
Zagreb, 14. siječnja 2000.

Predsjednik
 **Marijan Ramušćak,** v. r.

Uputa, NN 5/2000-62
## Uredba o dopunama Uredbe o dodacima za poslove s posebnim uvjetima rada

### NN 6/2000 (19.1.2000.), Uredba o dopunama Uredbe o dodacima za poslove s posebnim uvjetima rada

# VLADA REPUBLIKE HRVATSKE

Na temelju članka 155. Zakona o državnim službenicima
i namještenicima i o plaćama nositelja pravosudnih
dužnosti (»Narodne novine«, br. 74/94, 86/94 i
7/95), Vlada Republike Hrvatske je na sjednici održanoj 13.
siječnja 2000. godine donijela

## UREDBU

### O DOPUNAMA UREDBE O DODACIMA ZA POSLOVE S POSEBNIM UVJETIMA RADA

Članak 1.

U Uredbi o dodacima za poslove s posebnim uvjetima rada (»Narodne
novine«, broj 90/94), u članku 2. iza točke
6. dodaje se nova točka 7. koja glasi:

»7. poslovi na zaštiti i očuvanju kulturnih dobara
koji se obavljaju pod vodom«.

Članak 2.

U članku 4. točki A), iza podtočke 6. dodaje
se nova podtočka 7. koja glasi:

»7. poslovi na zaštiti i očuvanju kulturnih dobara
koji se obavljaju pod vodom«.

Članak 3.

Ova Uredba stupa na snagu danom objave u »Narodnim novinama«.

Klasa: 120-02/94-01/14
Urbroj: 5030104-00-1
Zagreb, 13. siječnja 2000.

Predsjednik
**mr. Zlatko Mateša,** v. r.

Uredba, NN 6/2000-65
## Uredba o izmjeni i dopuni Uredbe o unutarnjem ustrojstvu Ministarstva kulture

### NN 6/2000 (19.1.2000.), Uredba o izmjeni i dopuni Uredbe o unutarnjem ustrojstvu Ministarstva kulture

# VLADA REPUBLIKE HRVATSKE

Na temelju članka 60. stavka 1. i 2. Zakona o sustavu državne
uprave (»Narodne novine«, br. 75/93, 92/96 i 48/99),
Vlada Republike Hrvatske je na sjednici održanoj 13. siječnja
2000. godine, donijela

## UREDBU

### O IZMJENI I DOPUNI UREDBE O UNUTARNJEM USTROJSTVU MINISTARSTVA KULTURE

Članak 1.

U Uredbi o unutarnjem ustrojstvu Ministarstva kulture (»Narodne
novine«, br. 31/99, 77/99, 100/99 i 120/99), u članku
11. stavku 2. u točki 9.6. brišu se riječi:
»županije Međimurske«.

Članak 2.

U članku 11. stavku 2. u tekstu točke 9.8. na kraju
rečenice iza riječi: »Varaždinske«
dodaju se riječi: »i županije Međimurske«.

Članak 3.

Ova Uredba stupa na snagu osmog dana od dana objave u »Narodnim
novinama«.

Klasa: 023-03/00-01/01
Urbroj: 5030104-00-1
Zagreb, 13. siječnja 2000.

Predsjednik
**mr. Zlatko Mateša,** v. r.

Uredba, NN 6/2000-66
## Odluka o osnivanju Stručnog povjerenstva za reviziju nalaza i mišljenja o invalidnosti

### NN 6/2000 (19.1.2000.), Odluka o osnivanju Stručnog povjerenstva za reviziju nalaza i mišljenja o invalidnosti

# VLADA REPUBLIKE HRVATSKE

Na temelju članka 116. stavak 2. Zakona o mirovinskom osiguranju
(»Narodne novine«, broj 102/98) i članka 26.
stavka 4. Uredbe o medicinskom vještačenju u mirovinskom
osiguranju (»Narodne novine«, broj 52/99), Vlada Republike
Hrvatske je na sjednici održanoj 13. siječnja 2000.
godine donijela

## ODLUKU

### O OSNIVANJU STRUČNOG POVJERENSTVA ZA REVIZIJU NALAZA I MIŠLJENJA O INVALIDNOSTI

I.

Ovom Odlukom osniva se Stručno povjerenstvo za reviziju
nalaza i mišljenja o invalidnosti (u daljnjem tekstu: Stručno
povjerenstvo), koje će obavljati poslove revizije, nalaza
i mišljenja o invalidnosti.

II.

U Stručno povjerenstvo imenuju se zaposlenici Hrvatskog
zavoda za mirovinsko osiguranje i Hrvatskog zavoda za zdravstveno
osiguranje, i to:

- za predsjednicu: - dr. Vesna Vukušić

- za članove: - dr. Marija Kuharić-Pokić

- dr. Nevenka Ljubić

- dr. Biserka Sušilović-Šalinović

- dr. Biserka Šarić

- dr. Danica Štimac

- dr. Nada Turčić

- dr. Štefica Valent

- dr. Vera Zrilić

- dr. Nevia Buković

- dr. Ivan Huljev

- dr. Vinka Luetić-Herman.

III.

Članovi Stručnog povjerenstva imenuju se na rok
od dvije godine, nakon čega mogu biti ponovno izabrani.

IV.

Ova Odluka stupa na snagu danom donošenja, a objavit će
se u »Narodnim novinama«.

Klasa: 141-02/99-01/01
Urbroj: 5030104-00-1
Zagreb, 13. siječnja 2000.

Predsjednik
**mr. Zlatko Mateša,** v. r.

Ostalo, NN 6/2000-67